SVI วิ่งแรง 10% โบรกฯแนะซื้อเก็งกำไร รอรับปันผล 1.9282 บ. ยีลด์สูง 37%
SVI วิ่งแรง 10% โบรกฯแนะซื้อเก็งกำไร รอรับปันผล 1.9282 บ. ยีลด์สูง 37% ล่าสุดอยู่ที่ 5.75 บาท บวก 0.55 บาท หรือ 10.58% มูลค่าซื้อขาย 73.75 ล้านบาท
SVI วิ่งแรง 10% โบรกฯแนะซื้อเก็งกำไร รอรับปันผล 1.9282 บ. ยีลด์สูง 37% ล่าสุดอยู่ที่ 5.75 บาท บวก 0.55 บาท หรือ 10.58% มูลค่าซื้อขาย 73.75 ล้านบาท
9 ธ.ค. 2562

ผู้สื่อข่าวรายงานว่า ราคาหุ้น บริษัท เอสวีไอ จำกัด (มหาชน) หรือ SVI ล่าสุด ณ เวลา 10.29 น. อยู่ที่ 5.75 บาท บวก 0.55 บาท หรือ 10.58% สูงสุดที่ 6.05 บาท ต่ำสุดที่ 5.65 บาท ด้วยมูลค่าซื้อขาย 73.75 ล้านบาท

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อเก็งกำไรระยะสั้น” หุ้น SVI เพื่อรับเงินปันผลหุ้นละ 1.9282 บาท เป็น Yield ที่สูงถึง 37% (XD 19 ธ.ค. จ่ายเงิน 30 ธ.ค. นี้)  โดยเงินปันผลดังกล่าวคิดเป็น 4.2 พันล้านบาท จ่ายจากกำไร 9 เดือนปี 62 กำไรสะสม และการกู้ 2.8 พันล้านบาท และเป็นการจ่ายหลังจากนายพงษ์ศักดิ์ โล่ห์ทองคำ ทำ tender offer แล้วเสร็จ ถือหุ้นเพิ่มขึ้นเป็น 72.54% จาก 44.71%  ด้านผู้บริหารแจ้งว่าจะไม่ delist หุ้นออกจากตลาดฯภายใน 12 เดือนนับจากทำเทนเดอร์ฯแล้วเสร็จ และไม่มีแผนเปลี่ยนนโยบายอย่างมีนัยยะเว้นแต่มีกรณีจำเป็น
อย่างไรก็ดี แนะนำเพียง “เก็งกำไร” เพราะปัจจัยพื้นฐานไม่สดใส คาดผลประกอบการไตรมาส 4/62 แย่ต่อ และยังเผชิญกับบาทแข็ง โดยอยู่ระหว่างปรับลดกำไรและราคาเป้าหมาย